
ДО

ОБЩИНСКИ СЪВЕТ

БУРГАС
ДОКЛАДНА ЗАПИСКА

ОТ  ДИМИТЪР НИКОЛОВ - КМЕТ НА ОБЩИНА БУРГАС
ОТНОСНО: Кандидатстване на Община Бургас с проектно предложение за финансиране по Проект "Красива България" на Министерство на труда и социалната политика (МТСП) по М01-01 „Осигуряване на достъпна среда на обществени сгради”
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Моля на основание чл. 34, ал. 2 от Правилника за организацията и дейността на Общински съвет и взаимодействието му с общинската администрация на Община Бургас, на насроченото извънредно заседание на Общински съвет да бъде разгледана настоящата докладна записка. Мотивите за това са свързани с възможността за кандидатстване на Община Бургас за съфинансиране на достъпна среда на обект Професионална гимназия по компютърно програмиране и иновации,  по проект "Красива България" (ПКБ), мярка М01 „Осигуряване на достъпна среда на обществени сгради” и условията за допустимост, които изискват към заявлението за участие да се приложи и решение на общински съвет за подкрепа на проектното предложение. 

Проект "Красива България" на Министерство на труда и социалната политика (МТСП) стартира извънредна кампания за набиране на документи за кандидатстване по мярка М01, като крайния срок за подаване на проектни предложения е 23.07.2018 г.
Община Бургас е в процес на разработване на проектно предложение по Мярка М01 „Осигуряване на достъпна среда на обществени сгради” с работно наименование „Осигуряване на достъпна среда в сградата на Професионална гимназия по компютърно програмиране и иновации, ж.к. «Меден рудник»”, с общ бюджет с включен ДДС в размер на 103 286 лева, като финанисрането от проект «Красива България» ще е в размер на 72 300 лева, а съфинанисрането от бюджета на Община Бургас ще е в размер на 30 986 лева  (30 % от общия бюджет).  
Училището се помещава в сградата в кв. „Меден рудник“, в която досега се обучаваха учениците от Професионалната техническа гимназия, с адрес: гр. Бургас, ж.к. „Меден рудник“, бул. „Захари Стоянов“. Обособен е образователен кампус, където сградният фонд се ремонтира и оборудва (издадено и влязло в сила разрешение за строеж № В-25/28.05.2018 г.), за да отговаря на най-новите световни стандарти. 
Образователният кампус съдържа:

· Учебен корпус, където ще се провеждат часовете от общообразователната подготовка със специални езикови кабинети, компютърен център, лекционни зали и лаборатории. Стаите ще се оборудват със съвременна техника – интерактивни дъски, лаптопи, таблети, мултимедийни проектори с цел модернизация на учебната среда и използване на съвременни образователни методи и технологии в учебния процес;
· Сграда, в която ще се помещава Учебна фирма за програмиране. Тя ще бъде оборудвана в съответствие с изискванията на най-добрите ИT световни компании. В нея учениците ще провеждат учебните си практики, ще могат да изпълняват проектни задачи на най-добрите проектантски фирми под наставничеството на техни специалисти-програмисти; 
· Физкултурен салон; 

· Общежитие за ученици и за преподаватели. 

Проектното предложение предвижда въвеждане на мерки за достъпна среда, съгласно изискванията. За училищния корпус ще се достави подемник за преодоляване на външните и вътрешни стълбища, а за сградата на общежитието се предвижда да се изгради и монтира асансьор. 
Крайният срок за подаване на проектни предложения по проект „Красива България” е 23.07.2018 г. В съответствие с изискванията на програмата, финансирането от проект «Красива България» е най-много 90 % от общия бюджет за проектното предложение, а съфинансирането от кандидата – най-малко 10 % от него.  Максималният размер на безвъзмездната финансова помощ, която може да бъде отпусната е в размер до 120 000, 00 лв., но вземайки предвид средното равнище на безработица в общината (по данни на Агенция по заетостта към първото тримесечие на 2018 г.) – 3,6 %, за да бъде проектното предложение класирано и получи висока оценка е необходимо съфинниасрането от страна на кандадата да е повече от 10 %.  Затова Община Бургас предлага 30 % съфиннаисране от общнски бюджет. 
Предвид крайните срокове за подаване на проектни предложения по Проект "Красива България" (ПКБ) и своевременното стартиране на дейностите по проекта, безспорно с голям обществен интерес, е необходимо допускане на предварително изпълнение на предлаганото решение, при условията на чл. 60, ал. 1 от Административнопроцесуалния кодекс.
Във връзка с гореизложеното, на основание чл. 21, ал. 1, т. 8 от Закон за местното самоуправление и местната администрация, предлагам, Общински съвет Бургас да вземе следното

РЕШЕНИЕ:

1. Общински съвет Бургас дава съгласие Община Бургас да кандидатства по Проект „Красива България” за бюджет 2018 г. по Мярка М01-01 „Осигуряване на достъпна среда на обществени сгради” с проектно предложение с работно наименование: „Осигуряване на достъпна среда в сградата на Професионална гимназия по компютърно програмиране и иновации, ж.к. «Меден рудник», бул. «Захари Стоянов»;  
2. Общински съвет Бургас дава съгласие Община Бургас да осигури собствен принос по проекта в размер на 30 986 лева с включен ДДС (30 % от общия бюджет). Собственият принос ще бъде предоставен като трансфер по параграф 61-02 – Предоставени трансфери; 
3. След изпълнение на планираните строително–ремонтни дейности, предназначението на целевия обект да не се променя за срок от минимум 5 години.
4. Допуска предварително изпълнение на основание на чл. 60, ал. 1 от Административнопроцесуалния кодекс.
С уважение,

ДИМИТЪР НИКОЛОВ 

КМЕТ НА ОБЩИНА БУРГАС

